Sadıq Təbatəbai-Vəkili

Sadıq Təbatəbai Vəkili İclaülmülk () — Məşrutə inqilabı dövründə Cənubi Azərbaycanın valisi.

 Həyatı 
O, Rəfi ağa Nizamülüləma Təbrizinin oğlu, Mirzə Əsədulla xan Naziməddövlənin qardaşı oğludur. Əmisi Fars əyalətinin valisi olarkən onun yanında naib vəzifəsində çalışmışdı. Qardaşı Salar Ərfə İranın tanınmış simalarından idi.

 Fəaliyyəti 
Təbrizin müdafiəsi günlərində Səttar xan və əncümən tərəfindən 1 sentyabr 1908-ci ildə Cənubi Azərbaycanın valisinin müavini təyin edilmiş və vali vəzifəsini icra edən İclaülmülk öz vəzifəsində qalmaqla fəaliyyətini davam etdirirdi. Çox keçmədi ki, inqilabçıların tələbi ilə Müxbirüssəltənə yenidən Cənubi Azərbaycanın valisi təyin edildi.

Müxbirüssəltənə Cənubi Azərbaycanda, xüsusən Təbrizdə genişlənən azadlıq hərəkatını yatırmaq üçün gördüyü tədbirlərdən biri də inqilabi hərəkatda və əyalətin idarə edilməsində mühüm rol oynayan İclaülmülkü "Təbrizin və əyalətin idarə işlərindən uzaqlaşdırmaq üçün" Urmiyaya vali təyin etməsi oldu. 1910-cu ildə İclaülmülk Urmiyaya göndərildi.

 Mənbə 
 Ənvər Çingizoğlu, Diba ailəsi, "Soy" elmi-kütləvi dərgi, 2011, № 10, səh.52–64.

 Həmçinin bax 
 Mahmud xan Əlaülmülk
 Fəzlulla xan Dəbirəssəltənə

Kateqoriya:Dibalar
Kateqoriya:Təbatəbailər
Kateqoriya:İran Məşrutə inqilabının əleyhdarları
Kateqoriya:İran siyasətçiləri